laion/Wikipedia-Exotic huggingface dataset:
ב.מ.וו i8

ב.מ.וו i8 (באנגלית: BMW i8) היא מכונית ספורט היברידית שיוצרה על ידי יצרנית הרכב הגרמנית ב.מ.וו, בין השנים 2014 ל-2020. היא הוצגה בתערוכת פרנקפורט בשנת 2013 והגיעה לישראל בשנת 2015. ה-i8 היא חלק מ"פרויקט i" של ב.מ.וו שהוצג כתת-מותג חדש. ב.מ.וו i3 שהושק ב-2013, היה הדגם הראשון של מותג i שיצא לשוק, ואחריו יצא ה-i8 ביוני 2014 עבור שנת הדגם 2015. לפניהצגת גרסת הייצור ב.מ.וו הציגה במשך השנים ארבע גרסאות קונספט. הראשנה "ב.מ.וו Vision EfficientDynamics" הוצגה בשנת 2009 לקראת פיתוח ה-i8. השנייה "ב.מ.וו i8 קונספט" הוצגה בתערוכת הרכב הבינלאומית בגרמניה בשנת 2011. השלישית "ב.מ.וו i8 קונספט ספיידר" הוצגה בתערוכת הרכב הבינלאומית של בייג'ינג בשנת 2012. הרביעית "ב.מ.וו i8 אב טיפוס קופה" הוצגה בשנת 2013. הב.מ.וו i8 האיצה מ-0 ל-100 קילומטר לשעה בתוך 4.4 שניות והגיעה למהירות מרבית מוגבלת אלקטרונית של 250 קילומטרים לשעה. לשנת הדגם 2015 הוצעה סוללות ליתיום-יון בנפח 7.1 קילו וואט שסיפקה טווח חשמלי של 30 קילומטר. עד מרץ 2020 הגיעו המכירות הגלובליות של כל הגרסאות של ה-i8 ליותר מ-20,000 יחידות, מה שהפך אותה למכונית הספורט החשמלית הנמכרת ביותר בעולם. ייצור ה-i8 תוכנן על ידי יעקוב בונאה. ה-i8 כללה דלתות שנפתחות כלפי מעלה, תצוגה עילית, מצלמות אחוריות ורעש מנוע מלאכותי. ייצור סדרתי ללקוחות החל באפריל 2014. זו הייתה מכונית הייצור הראשונה עם פנסי לייזר, שהיו בעלי מרחק גדול יותר מפנסי LED. משקל הרכב 1,539 קילוגרם. במצב ספורט ה-i8 האיצה מ-0 ל-100 קמ"ש בתוך 3.0 שניות והגיעה למהירות מרבית מוגבלת אלקטרונית של 250 קילומטר לשעה. במצב החשמלי המהירות המרבית היא 120 קילומטרים לשעה. בדצמבר 2019 הושלמה בנייתן של 20,000 מכוניות i8.‏ הייצור של ה-i8 הסתיים ב-17 ביוני 2020. בסך הכל ייוצרו 20,465 יחידות, 16,581 מרכבי קופה ו-3,884 רודסטרים. ב.מ.וו i8 רודסטר הוצגה בתערוכת הרכב של בייג'ינג בשנת 2012. שיווק ה-i8 רודסטר החל בסוף שנת 2017, ו-18 היחידות הראשונות נמסרו במאי 2018. במקור תכננה ב.מ.וו למכור את ה-i8 בכ-50 מדינות, כאשר ארצות הברית הייתה צפויה להיות שוק המכירות הגדול ביותר. באירופה ציפתה ב.מ.וו שבריטניה, גרמניה וצרפת יהיו השווקים המובילים. המשלוחים העולמיים ללקוחות החלו בשנת 2014 ב-1,741 יחידות ו-5,456 יחידות בשנת 2015, והסתכמו במכירות מצטברות של 7,197 יחידות ברחבי העולם עד דצמבר 2015. המכירות הגלובליות הגיעו ליותר מ-10,000 יחידות בתחילת נובמבר 2016. עד מרץ 2020 הסתכמו המכירות ברחבי העולם ביותר מ-20,000 יחידות, שהפכו את ה-i8 למכוניות הספורט החשמליות הנמכרת ביותר בעולם. בשנת 2015 הגיעה ה-i8 קופה לישראל החל ממחיר של 780,000 שקל, גרסת הרודסטר הגיעה בסוף שנת 2018. מדיה וקבצים בנושא ב.מ.וו i8 בוויקישיתוף אתר האינטרנט הרשמי של ב.מ.וו i8 קופה (באנגלית) אתר האינטרנט הרשמי של ב.מ.וו i8 רודסטר (באנגלית) ב.מ.וו מציגה את הב.מ.וו vision efficientdynamics קונספט, באתר cartube, ‏13 בפברואר 2010 ב.מ.וו i8 קונספט, באתר cartube, ‏28 במאי 2011 ב.מ.וו מודיעה על סיום הייצור של הב.מ.וו i8, באתר cartube, ‏17 ביוני 2020 ב.מ.וו i8 בגרסת הרודסטר נחשפת, באתר cartube, ‏30 בנובמבר 2017 ב.מ.וו i8 בישראל, באתר cartube, ‏01 בנובמבר 2016 ב.מ.וו i8 רודסטר בישראל, באתר cartube, ‏30 באפריל 2018
אריה האן

אריה האן (נולד ב-5 באפריל 1940) הוא עורך דין שכיהן כמזכיר הכנסת בין השנים 1997–2007. האן נולד ב-5 באפריל 1940 בתל אביב, והוא בוגר תיכון עירוני ב' בתל אביב. את שירותו הסדיר בצה"ל עשה בנח"ל, ובשירות המילואים שירת כחוקר בדרגת סרן. בשנת 1961 סיים לימודי תעודת הוראה, ובשנים 1962-1961 כיהן כקומונר וכחבר ההנהלה הארצית של תנועת הנוער "בני עקיבא". האן למד משפטים באוניברסיטה העברית בירושלים, הוא סיים את לימודיו בשנת 1965 והוא בעל רישיון לעריכת דין. במהלך שנות לימודיו כיהן האן כיושב ראש פרלמנט הסטודנטים (1963), וכיושב ראש הסתדרות הסטודנטים של האוניברסיטה העברית בירושלים (1964). בכנסת שימש האן כמזכיר סיעת המפד"ל עד סוף 1996, וב-1 בינואר 1997 מונה למזכיר הכנסת. ב-2006 יצרה דליה איציק את משרת מנכ"ל הכנסת, תפקיד שנטל מהאן את האחריות על הפן הניהולי של משכן הכנסת (אחריות על העובדים, הלוגיסטיקה והאדמיניסטרציה). ביום הולדתו ה-67 (5 באפריל 2007) ביקש לפרוש מתפקידו, אך נעתר לבקשת יושבת ראש הכנסת להאריך את כהונתו בחודשיים, ובסוף מאי 2007 פרש האן לגמלאות. בישיבת פרידה מיוחדת לכבודו דיברו בשבחו של האן חברי כנסת מכל סיעות הכנסת. החליף אותו בתפקיד עו"ד איל ינון. תושב רמת גן, נשוי לעו"ד דינה האן, יושבת ראש תנועת אמונה העולמית וחברת הנהלת ההסתדרות הציונית העולמית, שהתמודדה ברשימת המפד"ל לכנסות ה-15, 16, וה-17 ואב לחמישה. בנו דוד האן הוא פרופסור למשפטים והאפוטרופוס הכללי לשעבר. האן כיהן במגוון תפקידים פרלמנטריים: יושב ראש ועד היועצים והמזכירים הפרלמנטריים (1970-1967). מזכיר ויועץ משפטי של סיעת המפד"ל (עד שנת 1996) מזכיר הכנסת (1 בינואר 1997 - 31 במאי 2007). האן אף כיהן במספר תפקידים במגזר הציבורי: יושב ראש ועדת הפרויקטים של המועצה הציבורית הממלכתית לחילופי צעירים ונוער (גוף היוזם ומפקח מטעם ממשלת ישראל על כל נושא משלחות הנוער הנכנסות לישראל והיוצאות ממנה) (1991-1980). סגן יושב ראש המועצה הציבורית הממלכתית לחילופי צעירים ונוער (1994-1991). דירקטור בחברת "מצפה כנרת" חברה הנסחרת בבורסה דירקטור בחברת תש"ת (תיירות ושרותי תעופה), חברת הבת של אל על המחזיקה במניות כל חברות הבת של אל על. יו"ר מועצת המנהלים של "בורשטיין קיטררס", ניו יורק (חברה המייצגת מזון כשר למטוסים בארצות הברית). אמנון מרנדה, הכנסת זה הוא: אריה האן נפרד מהמליאה, באתר ynet, 30 במאי 2007
אוניברסיטת צ'ולונגונגקורן

אוניברסיטת צ'ולאלונגקורן (בתאית: จุฬาลงกรณ์มหาวิทยาลัย) (Chulalongkorn) היא אוניברסיטת מחקר לאומית, הממוקמת במרכז העיר בנגקוק שבתאילנד, אשר הוקמה בשנת 1917 (מה שהופך אותה למוסד האקדמי הוותיק במדינה). נכון לשנת 2020, לומדים באוניברסיטה כ-35,000 סטודנטים. אוניברסיטת צ'וללונגקורן נחשבת לאחת מן הטובות והיוקרתיות במדינה. האוניברסיטה חברה בארגונים אקדמאיים רבים, ובהם התאגדות אוניברסיטאות האוקיינוס השקט (APRU), רשת האוניברסיטאות של איגוד מדינות דרום-מזרח אסיה (AUN), ואיגוד אוניברסיטאות המחקר במזרח אסיה (AEARU). אוניברסיטת צ'וללונגקורן נוסדה כבית ספר מקומי בשנת 1899 על ידי ראמה החמישי, מלך תאילנד והפכה לאוניברסיטה עצמאית ומודרנית במרץ 1917. בשנותיו הראשונות של המוסד, פעלו בו ארבע פקולטות: הפקולטה לאמנויות ומדעים, הפקולטה למינהל ציבורי, הפקולטה להנדסה והפקולטה לרפואה. אוניברסיטת צ'וללונגקורן מורכבת מתשע עשרה פקולטות, בית ספר לחקלאות, שלושה קולג'ים, עשרה מכוני מחקר ושני בתי ספר. הפקולטה למדעי הבריאות הפקולטה לרפואת שיניים הפקולטה לרפואה (אנ') הפקולטה לסיעוד הפקולטה למדעי הרוקחות (אנ') הפקולטה לפסיכולוגיה הפקולטה למדעי הספורט הפקולטה למדעי הווטרינריה הפקולטה לארכיטקטורה הפקולטה להנדסה הפקולטה למדעים בית הספר למשאבים חקלאיים הפקולטה למסחר וחשבונאות הפקולטה לאמנויות (אנ') הפקולטה לתקשורת חזותית הפקולטה לכלכלה הפקולטה לחינוך הפקולטה לאמנויות יפות ויישומיות פקולטה למשפטים הפקולטה למדע המדינה (אנ') דירוג שאנגחאי – מקום 501–600 (2023) דירוג Times Higher Education – מקום 601–800 (2024) דירוג QS לאוניברסיטאות – מקום 211 (2024) מדיה וקבצים בנושא אוניברסיטת צ'ולונגונגקורן בוויקישיתוף אתר האינטרנט הרשמי של אוניברסיטת צ'ולונגונגקורן (בתאית) אוניברסיטת צ'ולונגונגקורן, ברשת החברתית פייסבוק אוניברסיטת צ'ולונגונגקורן, ברשת החברתית אקס (טוויטר) אוניברסיטת צ'ולונגונגקורן, ברשת החברתית אינסטגרם אוניברסיטת צ'ולונגונגקורן, סרטונים בערוץ היוטיוב
מכון מונטריי לטכנולוגיה והשכלה גבוהה

מכון מונטריי לטכנולוגיה והשכלה גבוהה (בספרדית: Instituto Tecnológico y de Estudios Superiores de Monterrey, או בראשי תיבות: ITESM) הוא אוניברסיטה פרטית, חילונית ורב-קמפוסית, אשר הוקמה ב-1943 וממוקמת במונטריי שבמקסיקו. למכון יש כ-36 קמפוסים, והוא נחשב לאחד המוסדות האקדמיים הגדולים והיוקרתיים שבאמריקה הלטינית. נכון לשנת 2020, לומדים במכון כ-91,000 סטודנטים. האוניברסיטה חברה באוניברסיטאס 21, רשת אוניברסיטאות עולמית ובהתאגדות אוניברסיטאות האוקיינוס השקט. המכון נוסד ב-6 בספטמבר 1943 על ידי קבוצה של אנשי עסקים. בפברואר 1989 מכון מונטריי היה האוניברסיטה הראשונה שהתחברה לאינטרנט באמריקה הלטינית ובעולם דובר הספרדית. דירוג QS לאוניברסיטאות – 155 (2021) מדיה וקבצים בנושא מכון מונטריי לטכנולוגיה והשכלה גבוהה בוויקישיתוף אתר האינטרנט הרשמי של מכון מונטריי לטכנולוגיה והשכלה גבוהה (בספרדית) אתר האינטרנט הרשמי של מכון מונטריי לטכנולוגיה והשכלה גבוהה (באנגלית) (בספרדית) מכון מונטריי לטכנולוגיה והשכלה גבוהה, ברשת החברתית אקס (טוויטר)
פיטיבייה (מאפה)

פיטיבייה או פטיבייה (באנגלית: Pithivier; בצרפתית: Pithiviers) היא פאי מהמטבח הצרפתי. על פי רוב מדובר במאפה עגול וסגור הממולא בממרח שקדים (קרם פרג'יפרן). המאפה עשוי קלתית ומכסה של בצק עלים, הנאפים עם המלית ביניהם. באופן מסורתי נהוג לעטר את המאפה בקווי ספירלה. פני המאפה מזוגגים באמצעות ביצה, ולאחר האפייה נהוג לפזר אבקת סוכר על פני המאפה. ככל הנראה, המאפה נוצר לראשונה בעיר פיטיבייה (צר') שבחבל סאנטר-עמק הלואר, ונקרא על שם העיר. נהגו לאכול את המאכל בחג ההתגלות, בדומה לעוגת המלך. מדיה וקבצים בנושא פיטיבייה בוויקישיתוף מתכון לפיטיבייה באתר עמית דונסקוי
Ariana Grande: Excuse Me, I Love You

Ariana Grande: Excuse Me, I Love You (מעוצב באותיות קטנות) הוא סרט סיבוב הופעות אמריקאי, אשר עוקב אחרי סיבוב ההופעות הרביעי של הזמרת-יוצרת האמריקאית אריאנה גרנדה, "Sweetener World Tour", שהתקיים במרץ 2019 עד דצמבר של אותה השנה. על צאת הסרט הכריזה גרנדה בדצמבר 2020. הסרט הוקרן לראשונה בנטפליקס ב-21 בדצמבר 2020. במרץ 2019, יצאה אריאנה גרנדה לסיבוב ההופעות הרביעי שלה "Sweetener World Tour". הוא הסתיים בדצמבר באותה השנה. בדצמבר 2020, נודע כי גרנדה קיבצה קטעים מתוך התקופה הזו לסרט סיבוב הופעות, תוך שנודע כי הוא יופץ על ידי נטפליקס ויהיה זמין לצפייה ברשת הזו בלבד. הסרט כולל בתוכו קטעים שהופיעו באלבום ההופעה הראשון של גרנדה, K Bye for Now (SWT Live). המוזיקה שמופיעה בסרט סיבוב ההופעות מורכבת משירים שנכללו באלבום הרביעי Sweetener והחמישי Thank U, Next, שלה. אריאנה גרנדה הסרט הופץ ב-21 בדצמבר 2020 בנטפליקס. "Ariana Grande: Excuse Me, I Love You", במסד הנתונים הקולנועיים IMDb (באנגלית) "Ariana Grande: Excuse Me, I Love You", באתר נטפליקס "Ariana Grande: Excuse Me, I Love You", באתר Rotten Tomatoes (באנגלית) "Ariana Grande: Excuse Me, I Love You", במסד הנתונים הקולנועיים KinoPoisk (ברוסית) Alexandra Del Rosario, Alexandra Del Rosario, Ariana Grande Announces Netflix World Tour Film ‘Excuse Me, I Love You’, Sets Premiere Date, Deadline, ‏2020-12-09 (באנגלית אמריקאית) Noah Yoo, Ariana Grande Announces New Sweetener Concert Film for Netflix, Pitchfork (באנגלית אמריקאית) Ariana Grande Reveals Her Sweetener Tour Is Officially Coming to Netflix, E! Online, ‏Wed Dec 09 17:30:00 GMT+0 2020 | Ariana Grande, web.archive.org, ‏2019-07-12 Ariana Grande moves on from Pete Davidson split with 'Sweetener' tour, web.archive.org, ‏2018-10-26 Ariana Grande Adjusts 2019 Tour to Accommodate Coachella | Music News | Consequence of Sound, web.archive.org, ‏2019-01-14 Ariana Grande postpones Tampa and Orlando concerts, web.archive.org, ‏2019-05-28 Ariana Grande teases release of 'Sweetener' tour movie on Netflix | NME, NME | Music, Film, TV, Gaming & Pop Culture News, ‏2020-12-09 (באנגלית) Jon Blistein, Jon Blistein, Ariana Grande Announces 'Sweetener' Concert Film 'Excuse Me, I Love You', Rolling Stone, ‏2020-12-09 (באנגלית אמריקאית) Jon Blistein, Jon Blistein, Ariana Grande Drops Trailer for Concert Film 'Excuse Me, I Love You', Rolling Stone, ‏2020-12-10 (באנגלית אמריקאית) Ariana Grande: Excuse Me, I Love You (2020) - IMDb, נבדק ב-2020-12-10
אום (פירושונים)

האם התכוונתם ל... האו"ם – ארגון בינלאומי שבו חברות כמעט כל מדינות העולם ומטרותיו קיום השלום והביטחון הבינלאומיים ושיתוף פעולה בינלאומי בנושאים שונים אום – אביזר מכני המשמש להידוק והצמדת עצמים אום (מנטרה) – מנטרה המציינת את המוחלט בדתות שונות אוהם – יחידת התנגדות גאורג סימון אוהם – פיזיקאי גרמני, על שמו חוק אוהם ויחידת ההתנגדות אוהם (פירושונים)
סימרון (סרט, 1931)

סימרון (באנגלית: Cimarron) הוא סרט מערבון אפי אמריקאי משנת 1931, המבוסס על ספר של עדנה פרבר והופק על ידי חברת RKO. את התפקיד הראשי בסרט משחקת איירין דאן. המוזיקה הולחנה על ידי מקס שטיינר. הסרט זכה בכשלושה פרסי אוסקר: הסרט הטוב ביותר ועל התסריט המעובד ועיצוב ההפקה. בנוסף על כך, הסרט היה מועמד לפרסים נוספים בקטגוריות הבימוי, השחקנית הראשית, הצילום והשחקן הראשי. זוהי הייתה אחת ההפקות הבודדות של RKO שזכתה בפרסים אל, וכן אחד המערבונים היחידים (בנוסף על רוקד עם זאבים) שזכה להצלחה זו בתולדות הפרס. אמנם הסרט הכניס כמעט 1.4 מיליון דולרים, אך לא החזיר את עלויות ההפקה, שהייתה היקרה ביותר בחברת RKO עד אותה השנה. בשנת 1960, צולם רימייק לסרט. עלילת הסרט מתרחשת בשנת 1889 באוקלהומה. זוג בורח לאוקלהומה מקנזס על מנת להצליח כלכלית. הסרט צולם בזמן השפל הגדול אך למרות זאת הושקע בו כמעט מיליון וחצי דולרים. הצילומים החלו בקיץ 1930 מחוץ ללוס אנג'לס שבקליפורניה. לשם ההפקה, רכשה RKO כ-89 דונמים על מנת לבנות את העיירה בה מתרחשת העלילה. מדיה וקבצים בנושא סימרון בוויקישיתוף "סימרון", במסד הנתונים הקולנועיים IMDb (באנגלית) "סימרון", באתר נטפליקס "סימרון", באתר AllMovie (באנגלית) "סימרון", באתר Rotten Tomatoes (באנגלית) "סימרון", במסד הנתונים הקולנועיים KinoPoisk (ברוסית)
חמישים לישראל

האם התכוונתם ל... חגיגות שנת ה-50 למדינת ישראל ישראל 50
סרט הופעה

סרט סיבוב הופעות (באנגלית: Concert film) הוא סרט המכיל בתוכו הופעה חיה מנקודת מבטו של צופה שנכח בה. הנושא של הסרט הוא הופעה חיה מורחבת או סיבוב הופעות של מוזיקאים ומוזיקאיות, או אנשי מקצוע אחרים כגון סטנדאפיסטים. סרט סיבוב ההופעות הישן ביותר הידוע הוא "קונצרט הקסם" מ-1948. בקונצרט זה מופיע הכנר הווירטואוז יהודי מנוחין (1916–1999) באולפני צ'רלי צ'פלין בשנת 1947. יחד עם אמנים שונים, הוא ביצע יצירות קלאסיות ורומנטיות של מלחינים מפורסמים כמו לודוויג ואן בטהובן, הנריק וייניאבסקי, יוהאן סבסטיאן באך, ניקולו פאגאניני ואחרים. סרט סיבוב ההופעות הישן ביותר בסוגת הג'אז הוא הסרט "ג'אז ביום קיץ" מ-1959. הסרט הוקלט במהלך פסטיבל הג'אז של ניופורט החמישי. סרט סיבוב ההופעות הישן ביותר בסוגת הרוק הוא "T.A.M.I. שואו", בו השתתפו מוזיקאים ולהקות כדוגמת: הביץ' בויז, ג'יימס בראון, מרווין גיי ורולינג סטונז. להלן רשימה לא מלאה של סרטי סיבוב הופעות בולטים שיצאו במרוצת השנים: "קונצרט הקסם" משנת 1948. "ג'אז ביום קיץ" משנת 1959. "פינק פלויד: הופעה חיה בפומפיי" של הלהקה הבריטית פינק פלויד משנת 1972. "ג'סטין ביבר: הסרט" של הזמר-יוצר הקנדי ג'סטין ביבר משנת 2011 "פולקלור: לונג פונד סטודיו סיזנס" של הזמרת-יוצרת האמריקאית טיילור סוויפט משנת 2020. "אריאנה גרנדה: סליחה, אני אוהבת אותך" של הזמרת האמריקאית אריאנה גרנדה משנת 2020. "מאדאם X" של הזמרת-יוצרת האמריקאית מדונה משנת 2022. סרט סיבוב ההופעות Ariana Grande: Excuse Me, I Love You על פי IMDb Linda J. Sandahl, Rock Films: A Viewer's Guide to Three Decades of Musicals, Concerts, Documentaries and Soundtracks 1955-1986, Facts on File Publications, 1987, ISBN 978-0-8160-1576-4. (באנגלית) Jason Bailey, Glenn Ligon Deconstructs Richard Pryor’s Stand-Up, Hyperallergic, ‏2016-04-04 (באנגלית אמריקאית) Concert Magic (1948) - IMDb, נבדק ב-2020-12-10 This 1960 Jazz Film Shaped Concert Documentaries as We Know Them, www.vice.com (באנגלית) Legendary T.A.M.I. Show Featuring James Brown, The Rolling Stones, and More Coming To DVD « American Songwriter, web.archive.org, ‏2016-08-25 Jazz on a Summer's Day, 1960-04-20, נבדק ב-2020-12-10 Pink Floyd: Live at Pompeii, 1972-10-25, נבדק ב-2020-12-10 Justin Bieber: Never Say Never, 2011-02-11, נבדק ב-2022-08-23 Folklore: The Long Pond Studio Sessions, 2020-11-25, נבדק ב-2021-10-02 Ariana Grande: Excuse Me, I Love You (2020) - IMDb, נבדק ב-2020-12-10 Madame X, 2021-10-08, נבדק ב-2022-08-13
תהלוכה (סרט)

תהלוכה (באנגלית: Cavalcade) הוא סרט דרמה אמריקאי משנת 1933, שהופק ובוים על ידי פרנק לויד. הסרט זכה להצלחה אדירה בקופות ולשלושה פרסי אוסקר: הסרט הטוב ביותר ועל הבימוי ועיצוב ההפקה. בנוסף על כך, הסרט היה מועמד בקטגוריית שחקנית הראשית. הסרט עוסק במשפחה אמידה המתגוררת בלונדון משנת 1889–1933. חיי המשפחה מושפעים מאירועים אקטואליים המתרחשים בשנים אלו: מלחמת הבורים, מותה של המלכה ויקטוריה, טביעת הטיטניק ומלחמת העולם הראשונה. מרבית צילומי הסרט נעשו בלונדון. מדיה וקבצים בנושא תהלוכה בוויקישיתוף "תהלוכה", במסד הנתונים הקולנועיים IMDb (באנגלית) "תהלוכה", באתר נטפליקס "תהלוכה", באתר AllMovie (באנגלית) "תהלוכה", באתר Rotten Tomatoes (באנגלית) "תהלוכה", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
מקדש ונוס ורומא

מקדש ונוס ורומא (בלטינית: Templum Veneris et Romae) הוא המקדש הגדול ביותר שהיה ברומא העתיקה. המקדש היה ממוקם בצידו המזרחי של הפורום, אל מול הקולוסאום. המקדש הוקדש לאלות ונוס פליקס (ונוס המביאה מזל טוב) ורומא אַיטֶרנה (רומא הנצחית), והוקם בתקופת הקיסר אדריאנוס. הבנייה החלה בשנת 121 והמקדש נחנך בשנת 135 (אף שעבודות הבנייה הסתיימו רק בשנת 141, בתקופת שלטונו של הקיסר אנטונינוס פיוס. אורכו של המבנה 110 מטרים ורוחבו 53 מטרים. המבנה ניצב על במה שאורכה 145 מטרים ורוחבה 100 מטרים. למבנה שני חדרים עיקריים, בהם ניצבו פסלי האלות ונוס ורומא - אלת העיר רומא, שתיהן יושבות על כיסאות מלכות. חדרי האלות ניצבו אחד צמוד לשני - החדר של רומא היה המערבי, ופסל האלה צפה לעבר הפורום. החדר של ונוס היה המזרחי ופסל האלה צפה לעבר הקולוסאום. בחזית כל חדר ניצבו ארבעה עמודים קורינתיים. מבנה המקדש מהווה בעצם משחק מילים שכן האלה ונוס, אלת האהבה (בלטינית Amor), נכתב הפוך מ"רומא" (Roma), ועל כן שתי אלות אלה, העומדות גב אל גב, יוצרות סימטריה גם בשמותיהן. משני צדי המקדש, המזרחי והמערבי, עמדו 10 עמודים לבנים, ובצדדים הדרומיים והצפוניים 18 עמודים לבנים. קוטר כל עמוד היה 1.8 מטרים. במקדש ונוס היה מזבח בו הקריבו זוגות נשואים קורבנות. לצד המזבח עמד פסל כסף של מרקוס אורליוס ופאוסטינה. המקדש נבנה על הריסות הדומוס אוראה של נירון, ולצורך בנייתו הוזז פסלו של נירון - הקולוסוס והועבר לקרבת האמפיתיאטרון הסמוך, שנקרא על שם הפסל - הקולוסאום. אדריכל המבנה, אפולודורוס מדמשק, שמתח ביקורת על התוכניות של אדריאנוס, הוצא להורג במצוות הקיסר, והמבנה נבנה בהתאם לתוכניות של אדריאנוס. בסוף המאה ה-3 (283) ובתחילת המאה ה-4 (306) לספירה פרצו בסביבת המקדש שתי שרפות שגרמו נזקים כבדים למבנה. בשל דעיכת חשיבותה של העיר רומא באימפריה באותה העת, לא הוקדשו משאבים לחידוש ותיקון המבנה משך כ-24 שנים. המבנה שופץ והורחב משמעותית בשנת 307 בידי הקיסר מקסנטיוס, כחלק מתוכניתו להעצים ולהשיב את מרכזיותה של רומא באימפריה הרומית באותה העת. רעידת אדמה במאה ה-9 הרסה את המבנה, ובשנת 850 הורה האפיפיור לאו הרביעי להקים במקום את כנסיית סנטה מריה נובה, אשר שופצה בשנת 1612 ושמה שונה לכנסיית סנטה פרנצ'סקה רומנה. חדר האלה רומא מהווה את מגדל הפעמונים של הכנסייה. מדיה וקבצים בנושא מקדש ונוס ורומא בוויקישיתוף Sahotsky, Brian: The Propaganda of The Emperor Maxentius: An Expansion of Roman Architectural Topography, Pp. 49-51. Thesis, University of Wisconsin at Milwaukee, 2004
המילטון או. סמית'

המילטון אות'נל סמית' (באנגלית: Hamilton Othanel Smith; נולד ב-23 באוגוסט 1931) הוא מדען אמריקאי, זוכה פרס נובל לפיזיולוגיה או לרפואה לשנת 1978 ביחד עם ורנר ארבר ודניאל נתנס "על גילוי אנזימי הגבלה השימושיים בגנטיקה מולקולרית". סמית' נולד ב-23 באוגוסט 1931. התחיל ללמוד באוניברסיטת אילינוי באורבנה-שמפיין, אך במהלך הלימודים עבר לאוניברסיטת קליפורניה בברקלי, שם סיים תואר ראשון במתטיקה בשנת 1952. בשנת 1956 סיים תואר ברפואה באוניברסיטת ג'ונס הופקינס. בשנים 1957–1958 עבד באוניברסיטת וושינגטון בסנט לואיס שבמיזורי. בשנת 1975 הוענקה לו מלגת גוגנהיים ללימודים באוניברסיטת ציריך. מדיה וקבצים בנושא המילטון או. סמית' בוויקישיתוף המילטון או. סמית', באתר פרס נובל (באנגלית) המילטון או. סמית', באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
האגודה לקידום החינוך ירושלים

האגודה לקידום החינוך ירושלים היא מוסד ללא כוונת רווח, אשר נוסד בשנת 1962 על מנת לקדם את החינוך בעיר ירושלים. מטה האגודה ממוקם בשכונת קריית היובל. מנכ"ל האגודה מאז שנת 2008 הוא איתן מורן. יושב ראש הוועד המנהל הוא יוסי אשכנזי. המחזור השנתי של העמותה בשנת 2019 עמד על כ-108,416,000 ש"ח. באגודה עובדים (2019) כ-697 עובדים. האגודה מפעילה כ-16 מוסדות חינוך בירושלים, בהם בית הספר התיכון על שם מיי בויאר, בית ספר רעות, ישיבת חכמי לב, פנימיית שטיינברג, פנימיית עין כרמית, אולפנת טליה שבמדרשיית עמליה, תיכון "דרור" והתיכון הצומח "שחרית". בנוסף על כך, האגודה תומכת בתוכנית נעל"ה. האגודה גם מעורבת באיגוד ההתחדשות היהודית “פנים״. אתר האינטרנט הרשמי של האגודה לקידום החינוך ירושלים האגודה לקידום החינוך ירושלים, ברשת החברתית פייסבוק האגודה לקידום החינוך ירושלים, באתר "גיידסטאר ישראל"
שתילים (עמותה)

שתילים היא עמותה ישראלית המטפלת בנוער בסיכון ועם צרכים מיוחדים במגזר החרדי. העמותה מפעילה כ-13 מסגרות המטפלת ביותר מ-1,000 ילדים ובני נוער. מנכ"ל העמותה הוא ישראל רייסנר. המחזור הכספי של העמותה בשנת 2019 עמד על כ-91,620,589 ש"ח. מטה העמותה ממוקם בשכונת תל גיבורים שבבני ברק. מבין הפרויקטים שהעמותה מפעילה: פנימיית המתיבתא שבזכרון יעקב - הוקמה על ידי הרב שלום מאיר יונגרמן. פנימיית "בית שתילים" בפתח תקווה- הוקמה בשנת 2010 ומיועדת לבנות בגיל 8–18 שהוצאו מבתיהן תחת פיקוח של משרד הרווחה. גני תקשורת בירושלים ובגבעת זאב המטפלים ב-100 ילדים בגילאי 3–6 שאובחנו עם לקות שפה ועיכוב התפתחותי קל. ארגון מסוגלים אשר הוקם בשיתוף פעולה עם איש התקשורת אבי מימרן. אתר האינטרנט הרשמי של שתילים שתילים, באתר "גיידסטאר ישראל"
הליגה הלאומית הצרפתית השנייה בכדורסל

הליגה הלאומית הצרפתית השנייה (בצרפתית Ligue Nationale de Basket Pro B) הוא מפעל כדורסל צרפתי מקצועני בשיטת ליגה. הליגה, הידועה בשם פרו 2 היא הליגה השנייה בדרגתה במבנה ליגות הכדורסל בצרפת. יחד עם אליפות צרפת בכדורסל, מרכיבות השתיים את "ליגת הכדורסל הלאומית של צרפת", המפעילה את הליגות המקצועניות בצרפת. בליגה מתחרות 18 קבוצות, המתחרות על העפלה לליגה הראשונה וכנגד ירידה לליגה השלישית, שלא שייכת לליגות המקצועניות. הליגה הוקמה ב-1932 לראשונה ונקראה "ליגת הכבוד", ב-1950 שונה שמה ל"ליגת המצוינות", ב-1964 שונה שמה ל"לאומית 2", ב-1987 שונה שמה ל"לאומית 1 ב' ", ב-1992 ל"לאומית 1 א' והחל מ-1993 נקראת הליגה בשמה הנוכחי. בליגה משחקות 18 קבוצות מקצועניות בשיטת ליגה של שני סבבים כ-34 משחקים בליגה הסדירה המתחילה בחודש אוקטובר ומסתיימת בחודש מאי, בתום העונה הסדירה, הקבוצה שסיימה במקום הראשון מעפילה באופן אוטומטי לאליפות צרפת בכדורסל היא הליגה הראשונה. הקבוצות שסיימו במקומות 2 עד 8 מעפילות לפלייאוף העלייה והקבוצות שסיימו במקומות 9 עד 16 מעפילות לגביע הליגה המשוחק בשיטת הטוב מ-3 ברבע, חצי וגמר והזוכה בגביע מעפילה לפלייאוף העליון ומשחקת נגד הקבוצה שסיימה במקום השני. הפלייאוף העליון זהה בצורתו לגביע הליגה, סדרת הטוב מ-3 ברבע, חצי וגמר. כאשר ה-2 מארחת את זוכת גביע הליגה במשחקים 1 ו-3, ה-3 מארחת את ה-8, ה-4 את ה-7 וה-5 את ה-6. בסיום הפלייאוף הזוכה מצטרפת אל מוליכת הטבלה בליגה הסדירה ומעפילה לליגה הראשונה. שתי הקבוצות שסיימו במקומות 17 ו-18 בליגה הסדירה יורדות לליגה השלישית (התחרות הלאומית הראשונה).
חצרמוות (חבל ארץ)

חצרמוות (בערבית: حضرموت, בתעתיק: חַצְ'רַמַוְּת, קרוב יותר להגייה חַדְרַמַוּת בעברית; בחצ'רמותית: 𐩢𐩳𐩧𐩣𐩩, בתעתיק: חצ'רמת) הוא חבל ארץ בדרום חצי האי ערב, כיום ברובו נמצא בשטח תימן, ובו מחוז חצרמוות (חצ'רמַוְּת) הנקרא על שמו. בעבר השתמשו במחוז זה בשפה השמית הדרומית חצרמותית, שהשתמרה בכתב הדרום-ערבי העתיק על חרסים וחריטות אבן. אין עדות לשימוש בשפה זו מאז כיבושה בידי צבאות ממלכת סבא במאה ה-4 לספירה. מקור השם חצ'רמות לא הובהר. בכתובות שנמצאו באזור, בשפה החצ'רמותית ובכתב הדרום-ערבי העתיק, השם הוא 𐩢𐩳𐩧𐩣𐩩, ובתעתיק "חצ'רמת". המקום זוהה עם "חֲצַרְמָוֶת" המקראי (בעברית), וגם בערבית האטימולוגיה העממית היא חַצַ'ר ("הגיע") + "מוות". מנגד, כיוון שבכתובות בחצ'רמותית שם המקום הוא "חצ'רמת" 𐩢𐩳𐩧𐩣𐩩, ללא ו', ושתושבי המקום דברו שפות שמיות דרומיות ולא עברית (צפון-מערביות) או ערבית (שמיות מרכזיות), ההיסטוריון הלבנוני כמאל סליבי טען כי למעשה הבסיס הוא השם "חצ'רם" 𐩢𐩳𐩧𐩣, ואילו הסופית -וּת (בין אם נכתבה ב"ת" או ב"ות") היא סופית מקום נפוצה, ועל כן "חצ'רמות" הוא למעשה "המקום של חצ'רם". הוא הציע שהשם "חצ'רם" נגזר מהשורש ח-צ'-ר שמשמעותו "ירוק", שכן האזור מלא נאות מדבר לאורך הוואדיות ושפכיהן לאוקיינוס ההודי, ועל כן המשמעות המקבילה תהיה מעין "נוה ירק". מדיה וקבצים בנושא חצרמוות בוויקישיתוף place/Hadhramaut חצרמוות, באתר אנציקלופדיה בריטניקה (באנגלית) Salibi, Kamal (1981). al-Qāḍī (ed.). "Ḥaḍramūt: A Name with a Story". Studia Arabica et Islamica: Festschrift for Iḥsān ʿAbbās on His Sixtieth Birthday: 393–397. ערך זה הוא קצרמר בנושא תימן. אתם מוזמנים לתרום לוויקיפדיה ולהרחיב אותו.